བོད་ཀྱི་རྒྱལ་ས་ལྷ་ལྡན་གྱི་ཤར་མཐའ་དཀར་མཛེས་ས་ཁུལ་གྱི་ཤར་ངོས་དང༌།མདོ་ཁམས་རྒྱལ་རོང་རྒྱལ་མོ་རྔུལ་ཆུའི་ནུབ་འགྲམ་གྱི་དར་རྩེ་མདོ་ནི།བོད་ཡོངས་སུ་སྐད་གྲགས་ཆེ་བའི་ལྕགས་ལ་རྒྱལ་པོའི་རྒྱལ་ས་ཡིན།དེ་ཡང་ལོ་རྒྱུས་རྣམས་སུ་གསལ་བ་ལྟར་ན།སྔོན་ཡུལ་འདིར་དབལ་ཚོ་བའི་མི་སྡེ་འགའ་ཡོད་པ་རྣམས་ཕྱིས་ན་མི་ཉག་རྒྱལ་པོས་དབང་དུ་མཛད་ཅིང༌།རེ་ཞིག་རྒྱལ་པོ་བསྟན་འཛིན་གྲགས་པར་དཔོན་པོའི་གོ་གནས་ཐོབ་ཀྱང་ནང་འཁྲུག་གི་རྐྱེན་པས་རྒྱལ་པོ་བཀྲོངས་མཇུགདེའི་བཙུན་མོ་དཀོན་མཁའ་ཡིས་དཔོན་པོའི་གོ་ས་བཟུང་སྟེ་ཁྲོ་སྐྱབས་དང༌།མདའ་མདོ།བྲག་སྟེང་སོགས་ཀྱི་སྤྱི་དཔོན་ལྟ་བུ་མཛད།